JohanHeinsen/ENO huggingface dataset:
Lolland-Falsters Stifts-Tidende, 1834-10-03
Nylig har Paven moret sig med, at lade en Sebastiand Valfri, som døde 1710 i Turin, erklære for salig og, som saadan, optage blandt Helgener, efter at den sædvanlige Proces var foregaaet, hvori den saakaldte "Diævelens Advocate kom tilkort. De med dette Spøg forbundne Omkostninger udgjorde over 100,000 Studi.
Lolland-Falsters Stifts-Tidende, 1834-10-03
De senere Efterretninger og Branden i WienerischNeustadt angive med Vished, at denne har kostet over 1000 Mennesker Livet.
Lolland-Falsters Stifts-Tidende, 1834-10-03
Natten til den 16de Aug. afbrændte 20 Huse med en betydelig Mængde Varer i Wiburg i Finland. Cholera-Sygdommen har nu ogsaa viist sig paa Slottet i Stokholm, hvor to Personer af Kronprindsens Hofstat ere bortrykkede. J det Hele taget, synes Sygdommen at være i Aftagen. Fredagen den 3 October 1834.
Lolland-Falsters Stifts-Tidende, 1834-10-03
Jndenlandsk. Den 1ste ds. begyndte Hs. Majestæt Kongen den aarlige Special=Revue paa Nørrefælled over de forsamlede Tropper.
Lolland-Falsters Stifts-Tidende, 1834-10-03
Hs. Majestæt Kongen har til Medlemmer af Stænderforsamlingerne for Hertugdømmerne udnævnt følgende Geistlige: 1) J Slesvig, Provst og Sognepræst P. Poulsen i Apenrade og Pastor L. Lorenzen i Adelby; 2) i Holsteen, Provst og Sognepræst J. F. L. Callisen ved Garnisonskirken i Rendsborg og Pastor A. C. Hensler i Harkan. For Universitetet i Kieler Statsraad, Prof. jur. og Dr. Falck udnævnt til Medlem af begge Stænderforsamlingerne.
Lolland-Falsters Stifts-Tidende, 1834-10-03
J det 7de District af de mindre Landeiendomsbesiddere i Sjællands m. fl. Stifter er Hr. Kammerraad og Forvalter Povelsen i Sorø bleven valgt til Deputeret ved Provindsial-Stænderne, og Hr. Godsinspecteur, Justitsraad Richter paa Liselund til Suppleant. – J Ribe er Hr. Sagfører Ole Hostrup bleven valgt til Deputeret, og Hr. Kasserer J. C. Warming til Suppleant. – J det 8de Valgdistrict for Kjøbstæderne i Holsteen er Fabrikant Lengerke i Wandsbeck valgt til Deputeret, og Gaardeler M. Kleinworth i Wedel til Suppleant. J Preetz er Statsraad Overappellationsraad Wiese i Kiel valgt til Deputeret, og Kjøbmand Henningsen i Preetz til Suppleant.
Lolland-Falsters Stifts-Tidende, 1834-10-03
De ved Cancelliplacat af 19de Mai 1804 paabudne Passagepenge for Transitvarer paa Chausseerne imellem Altona og Kiel ere ved kgl. Resolution af 12te f. M. blevne hævede fra 1ste October d. A.
Lolland-Falsters Stifts-Tidende, 1834-10-03
Da det kgl. Admiralitets- og Commissariats=Collegium har underrettet Cancelliet om, at Hs. Majestæt allernaadigst har resolveret, at en af Lieutenant Cook i den engelske Marine opfunden Methode, hvorved et almin mindeligt Skibsfartøi kan forandres til en Redningsbaad, ved at paaskrues et Seildugs Overtræk, skal bringes til offentlig Kundskab, eftersom det antages at slige Redningsbaade ville være hensigtsmæssige paa Kysterne, har Cancelliet ved Circulaire af 30te Aug, tilstillet Amtmændene og Lehnsbesidderne nogle Exemplarer af en trykt Oversættelse af en Beskrivelse over denne Opfindelse, samt litographerede Aftryk af en ved Søetatens Constructionskammer til nærmere Oplysning forfattet Tegning, for at fornøden Foranstaltning kan træffes til, at den omhandlede Opfindelse paa passende Maade, saasom ved Opslag paa Toldstederne, Færgestederne og i Havnene m.v., bringes til almindelig Kundskab.
Lolland-Falsters Stifts-Tidende, 1834-10-03
Da det kgl. danske Cancelli har acquiesceret ved Hof og Stadsrettens Dom af 15de de, i den mod Kjøbenhavnspostens Redacteur anlagte Sag, og denne saaledes ikke vil blive appelleret til Høiesteret, er den paa No. 137 af bemeldte Blad, som indeholder den omqvæstionerede Artikel: "Om Forbudet imod det norske Morgen blade, i sin Tid af Censor lagte Seqvestration den 29de f. M. bleven hævet.
Lolland-Falsters Stifts-Tidende, 1834-10-03
Den 26de f. M. aabnedes den nye Holmens Bro i Kjøbenhavn, hvis Bygning har varet omtrent halvtredie Aar, for Passage. En Forandring i den oprindelige Plan (hvorefter Broen skulde have havt en meere lige Direction), saavelsom den ugunstige, sumpige Grund, skulle have bidraget ikke ubetydeligt til at forsinke dette Arbeide, der er udført med en smagfuld Simpelhed og Soliditet, som gjor Constructeuren, Hr. Havnebygmester og Vandbygnings-Constructeur Kolby, megen Ære. Broen er opført af hugne Granitstene med støbte Jernbuer, med Bekostning af 75,000 Rbd. - Onsdagen den 24de havde Hs. Maj. Kongen, efter endt Statsraad, behaget at tage Broen i Øiesyn, og efter at have seet den blive aabnet og det første Skib passere igjennem den, selv med sin Adjutant at stige til Vogns og kjøre over Broen. Hs. Majestæt, siger en Meddeler i Kjøbenhavnsposten, kunde ikke give et for alle Tilstedeværende smukkere og for Bygmesteren kjærere Beviis paa sin Tilfredshed og Tillid, end det nævnte: thi mangen en Anden vilde maaskee have betænkt sig paa at være den allerførste til at kjøre over denne, i sin Construction temmelig originale Vindebro.
Lolland-Falsters Stifts-Tidende, 1834-10-03
Af en Artikel i Kjøbenhavnsposten erfares, at der fra vedkommende Regjerings Side er indløben Reqvisition om Udlevering af nogle Flygtlinger, der, forfulgte for Mistanke om politiske Forseelser, have troet at finde et sikkert Asyl under vor Regierings milde Scepter og hos den danske Gjæstfrihed." Der tilføies imidlertid, at ligesom denne Udlevering endnu ikke har fundet Sted, saaledes tør Man holde sig overbeviist om, at den ikkun vil skee i det Tilfælde, at de bestaaende Tractater imellem vor og vedkommende Regjering nomgjængeligen fordre det, og at i modsat Fald hine Forfulgte ikke ville finde den Tillid skuffet, de have sat til vor Regiering og til det danske Folk.
Lolland-Falsters Stifts-Tidende, 1834-10-03
Samme Blad meddeler en original lovlig Begivenhed i Danmark saaledes: "En fattig Bonde, N. P. i L. i det vestlige Siælland, havde, som aarligt Bidrag til Jordemoderhuset i S., at betale to Skilling Tegn. Da Man i Februar d. A. kom til hans Bolig for at affordre ham disse to Skilling, var han fraværende; men gik kort efter tilfods til Herredsfogden, i S., 2 1/2 Miils Vei, med de 2 s. og fik Qvittering derfor. 8 Dage efter indfandt Sognefogden sig imidlertid atter hos Bonden, og vilde nu foretage Udpantning for de 2 s. Bonden foreviiste sin Qvittering, og troede dermed Sagen jævnet; men Sognefogden fordrede ikke destomindre sit Stævningsgebyhr, som var 14 s., og Udpantningspenge, som vare andre 14 s., og da Bonden vægrede sig, tog Hiin hans Øxe, som Bonden, endelig faae sig nødt til at indløse for 28 s. Saaledes kostede disse to Skilling i Tegn den fattige Bonde ikke blot 5 Milles Gang, men endog 28 Skilling til!
Lolland-Falsters Stifts-Tidende, 1834-10-03
Angaaende dette Factum har det kgl. danske Cancelli senere, igjennem Kjøbenhavns Politidirecteur, forlangt nøiere Oplysning indhentet hos Bladets Redacteur, og Denne har desaarsag afleveret Papirer, der vise Sandheden af det Anførte og bestaae i Vedkommedes Qvitteringer saavel for det betalte 2 Skillings Bidrag som for de 8 Dage efter erlagte 28 s. i Stævningsgebyhr og Udpantningspenge, hvilke Qvitteringer dernæst ere blevne Collegiet tilstillede. Som en stor Sjældenhed i vor Tid, hvor det ellers hører og især har hørt til Dagens Orden, at Kjøberne af Hovedgaardene med tilhørende Gods ifølge Bevilling have solgt dette, fortjener det at blive bekjendt, at Hovedgaarden Nørre-Vosborg, beliggende i Ulvborg Herred, Ringkjøbing Amt, ikke langt fra Nissum Fjord og Stor-Aaen, som løber forbi Holstebro og falder i sidstævnte Fjord, efter Rentekammer=Resolution af 2den August d. A. har tilbageholdt complette Hovedgaards Rettigheder. Eieren af Samme, Hr. Poprietair Tang, fik, efter at han i Aaret 1826 var bleven ene Eier af denne sin Fædrenegaard med det tilbageblevne Gods (1824 blev han Medeier, strax Bevilling til at complettere Godset, hvilket han derpaa lidt efter lidt har udført. Det er en meget gammel Gaard. Den i det 14de Aarhundrede bekjendte Niels Bugge, som var Høvidsmand paa Hald Slot pr. Viborg, er født der; han opbyggede og forskandsede den imod Holstenerne, som under Kong Christopher den Andens Regjering hæriede Jydland. Siden har den været eiet afPodebirsker (eller, som deres rügiske Navn var, Puthbus), senere af Gyldensterner, i forrige Aarhundrede af Lethler, fra 1786 af Tanger med et Mellemrum af 10 Aar, i hvilke biskop Koefoed, i Ribe, der var givt med en Moder til den nuværende Eier, besad Samme. Gaarden udmærket sig ved sin stærke Forskandsning med dobbelte Volde og Grave, ved sine vidtløftige og smukke Bygninger, og en stor smuk Have; der er et godt Laxefiskeri og en fortrinlig Tegl fabrik. Denne er i den sidste Eiers Besiddelsestid forøget til det Tredobbelte af hvad den for var, og sysselsætter 20 Mennesker.
Lolland-Falsters Stifts-Tidende, 1834-10-03
J Slagelse Avis har en unavngiven Jndsender (efter Hr. Pastor, Ridder Bastholms Erklæring: en Læge i Hovedstaden) fremsat den Formening: at Cholera fremkommer af Jorddunster, fornemmelig electriske, og at en Modgift mod den er Electrisering, der vil tjene som Værnemiddel imod dens Udbrud, og helbrede den, naar den er udbrudt. For denne Mening tale flere indtrufne Begivenheder, hvoriblandt denne, at et opkommet Tordenveir i Aaret 1831 over og ved Lemberg bragte alle Cholera Syge der en pludselig Lindring og Bedring; samt den Omstændighed, at Egne, hvor der ere ildsprudende Bjerge, ere blevne forskaanede for Soeten. Den berømte Huseland er af samme Mening om Choleras Oprindelse. – Hr. Pastor, Ridder Bastholm tilføier den Formodning: at naar vi faae en dygtig haard Vinter, hører Cholera op i Europa; thi saa er det overvættes og overflødige Varmestof i Jorden trukket ud af den, og møder ikke Solens Straaler. At en saadan Vinter forestaaer, holder han for sandsynligt; i det mindste for ønskeligt.
Lolland-Falsters Stifts-Tidende, 1834-10-03
Som Man erfarer, skal det til de Brandlidte i Hillerød indsamlede Beløb i Alt udgjøre henved 20,000 Rbd. Assurancesummen for de afbrændte Bygninger androg omtrent 90,000 Rbd. Disses Gjenopførelse skrider raskt fremad, og over Halvdelen af dem skulle (Kbhpst.) allerede være under Tag.
Lolland-Falsters Stifts-Tidende, 1834-10-03
Den 14de f. M., om Aftenen, forliste paa Skagens Rev Briggen "Rosewarne", Skipper John Vivian, ballastet bestemt til Riga. Besætningen er frelst, og Takkelagen samt Jnventariet vil ogsaa kunne bjærges, men Skibet er, efter et mislykket Forsøg paa at bringe det af Grunden, erklæret for Vrag. – J den paafølgende Nat indstrandede paa Harboere Strand, Thisted, Tolddistrict, Barkskibet "Margareth, H. Maclean, fra Sunderland med Steenkul bestemt til St. Petersborg. Mandskabet er bjærget.
Lolland-Falsters Stifts-Tidende, 1834-10-03
J et Fragment af et Brev her fra Lolland, som er optaget i "Dagen", omtales Valget paa Deputerede af Sædegaards-Eiernes Valgelasse for Lolland og Falster. Referenten siger blandt Andet: "De anførte Valg kunde vel give Anledning til nogle bemærkninger, dog derom vil jeg hellere tie, Tiden vil bedst lære, hvorvidt de kunne kaldes heldige eller uheldige.
Lolland-Falsters Stifts-Tidende, 1834-10-03
Mariebo. J Gaar Formiddag Kl. 11 mødte Hr. Kammerherre og Stiftamtmand v. Jessen, Commandeur af Dannebroge og Dannebrogsmand, samt Ridder af den preussiske røde Ørns Orden, paa Raadstuen her i Byen, og, i Overværelse af de til Valgforhandlingerne for Nakskov, Rødby og Mariebo Tilforordnede m. fl., proclamerede Hr. Kjøbmand Knud Bredenberg Sidenius i Mariebo som Deputeret og Hr. Procurator Bonne Bonnezen i Nakskov som Suppleant for bemeldte respective Kjøbstæder. Dhrr. Repræsentanter modtoge Valgene. J denne betydningsfulde, og derfor saameget mere høitidelige, Anledning samledes, efter Jndbydelse fra Nakskov Valgforhandlings Tilforordnede, flere af bemeldte Kjøbstæders Jndvaanere paa Gjæstgivergaarden her i Byen, hvor de om Aftenen deeltoge i et Festmaaltid. Der proponeredes og med Enthusiasme udtømtes Skaaler for Hs. Majestæt Kong Frederik den Sjette, Kongehuset, Fædrenelandet, Danmarks Marine og Søfart, Anders Sando Ørsted og de flere danske Mænd, som ved Raad have for Fædrenelandet bidraget til den af Landsfaderen givne Jnstitution.
Lolland-Falsters Stifts-Tidende, 1834-10-03
Bekjendtgjørelser. J Overeensstemmelse med Forordningen af 15de Mai 1834, §. 46, kundgjøres herved, at ved de fuldbyrdede Valg i Kjøbstædernes 9de og 10de District i Sjællands, Fyens og Lollands=Falsters Stifter ere Følgende valgte: a) For 9de District, Kjøbmand Knud Bredenberg Sidenius i Mariebo til Deputeret, og Procurator Bonne Bonnezen i Nakskov til Suppleant; b) for 10de District, Brændeviinsbrænder Jsaack Sidenius af Prindseholm ved Nykjøbing til Deputeret, og Kjøbmand Rasmus Sidenius i Nykjøbing til Suppleant. Nykjøbing, den 2den October 1834. R. v. Jessen, Valgdirecteur.
Lolland-Falsters Stifts-Tidende, 1834-10-03
Det er formodentlig almindelig bekjendt, at Toldbetjent Madsen for nogen Tid siden confiskerede et lidet Parti hvidt Sukker i Møller Appels Vænge her ved Byens Nørrese; men et om mig i den Anledning udspredt skammeligt Rygte torde maaskee være ligesaa bekjendt, nemlig: at jeg ved Angivelse skulde have foranlediget Confiskationen. Da dette Rygte, som jeg herved erklærer for aabenbar Usandhed, formodentlig er udspredt af En, der sætter sin Fornøielse og Tidsfordriv i, at beklikke Folks gode Navn, i Stedet for at værne om sit eget (dersom han ellers er i Besiddelse af et sligt Elenodie), saa udlover jeg en Douceur til den eller de, der beviisligen kan opgive Ophavsmanden. Mariebo, den 2den October 1834. A. Sørensen, Skrædermester.
Lolland-Falsters Stifts-Tidende, 1834-10-03
Auctioner. Fredagen den 10de October og Formiddagen Klokken 10 bliver i Hovedgaarden Søeholts Storskov afholdt offentlig Auction over en Deel paa Roden staaende Bogetræer, tjenlige til Gavntræe og Brænde; hvilket herved bekjendtgjøres. Rødbye den 27de September 1834. S. Jbsen.
Lolland-Falsters Stifts-Tidende, 1834-10-03
Mandagen den 13de October førstkommende, Formiddag Klokken 10, lader Pastor Galschiøtt i Skov længe, formedelst Bortreise, ved offentlig Auction i sin Bopæl bortsælge en Deel ham tilhørende Ind- og Udbo samt Kreaturer, saasom: Meubler af forskjelligt Slags, Sengeklæder, en 2 Etages Jern-Vindovn, en Vogn med 3 Sæder, et pletteret Seletøi, en bruun Hest, en sort Hoppe, 2 Køer, nogle Faar m. m. Nakskov, den 30te September 1834. Pontoppidan.
Lolland-Falsters Stifts-Tidende, 1834-10-03
Tirsdagen den 14de ds., Formiddag Kl. 9, bliver i Hr. Kammerraad Lunddahls Gaard her i Byen afholdt offentlig Auction over en Deel Løsøre og Effecter, tilhørende Hr. Kammerraadens Boe og bestaaende af Speile, Commoder, en Dragkiste, en Piedestal, Skabe, Reoler, Borde, Bænke, en Sopha med Stole, Sengeklæder og Sengesteder, Linned og Dækketøi, et 8 Dages Stue=Uhr, et Bordstell Porcellain med rød Kant, en meget stor Marmor-Morter, Glasvare, Kjøkkentøi, af Kobber, Messing, Jern og Fajance, m. m., Alt paa de Conditioner, som ned Auctionen ville blive bekjendtgjorte, og deriblandt, at vederhæftige Kjøbere kunne erholde Credit til 11te December d. A. Thi ville de Lysthavende indfinde sig til fornævnte Tid og Sted. Mariebo Byfogedcomptoir, den 3die October 1834. Valentin.
Lolland-Falsters Stifts-Tidende, 1834-10-03
Jndkaldelse.
Lolland-Falsters Stifts-Tidende, 1834-10-03
Creditorerne i Stervboerne efter følgende Afdøde under Grevskabet Hardenberg-Reventlows vestre Districts Skiftejurisdiction, nemlig: 1. Fæstegaardmand Henrik Larsen af Ringseby og 2. Tjenestekarl Hans Hansen af Vester Carleby, indkaldes herved, med 12 Ugers Varsel, til at anmelde og beviisliggjøre deres Fordringer for mig, som Skifteforvalter. Lienlund, den 25de September 1834. Meyenberg.
Lolland-Falsters Stifts-Tidende, 1834-10-03
Capital, som anbydes. 108 Rbd. 4 Mk. 1 s. Sedler og Tegn, af Søeholts Godses Overformynderies Midler, kan til førstkommende 11te December Termin erholdes til Laans, mod anordningsmæssig Sikkerhed, naar Man derom henvender sig til Forvalter Nielsen paa Soholt pr. Mariebo Tilkjøbs.
Lolland-Falsters Stifts-Tidende, 1834-10-03
En Gaard, tilhørende Enken efter afgangne Justitsraad og Consumtionskasserer Møller, beliggende Mariebo Byes Klostergade, er underhaanden at faae tilkjøbs. Bygningerne, som alle ere Muur- og Bindingsværk med Tegltag og vel vedligeholdte, bestaae af: 1) 20 Fag For- og 11 Fag Sidehuus, indrettede til Beboelse, hvori findes 15 større og mindre Værelser, foruden Kjøkken, Spisekammer, Vaskerhuus, Melkestue, Pigekammer, en stor og en mindre Kjelder, samt et betydeligt Loftsrum; 2) et Tværhuus paa 7 Fag, indrettet til Bryggeri, Bageri og Rullestue m. m.; 3) et Sidehuus til Gaden paa 23 Fag, indrettet til Tørve stue, Kalkstue, Karlekammer, Portrum, Stald, Lo og Lade m. m.; 4) et Tværhuus paa 3 Fag, indrettet til Brændehuus, og 5) et Baghuus paa 5 Fag, indrettet til Sviinegel, Hønsesti og Locum. Til denne Gaard hører en stor og rummelig Gaardsplads og en Have, hvori de fineste Frugttræer, og bemærkes endvidere, at i Gaarden, som grændser umiddelbar til Byens saakaldte Nørres, har i forrige Tider været indrettet Brændeviinsbrænderi og drevet en betydelig Kjøbmands- og Kornhandel, samt at den er beliggende i Byens største og nærsomste Gade og fortrinlig skikket for denne Næringsdrivt. Sluttelig bemærkes, at to Trediedele af Kjøbesummen kan blive indestaaende i Eiendommen, uopsagt i visse Aar, og at hele Gaarden kan tiltrædes 1ste Mai 1835, eller om ønskes kan endogsaa, paa nogle faa Værelser nær, den øvrige Leilighed af Kjøberen, modtages og afbenyttes i dette Efteraar. Liebhavere til denne Eiendom ville behagelig henvende dem desangaaende enten til Hr. Farver Feilberg i Kjøbenhavn, Admiralgade No. 159 1ste Sal, eller til Postmester Møller i Mariebo.
Lolland-Falsters Stifts-Tidende, 1834-10-03
Efterlysning. Fra Undertegnede er Natten imellem sidste Tirsdag og Onsdag bortstiaalen en sort Hest, der stod tøiret i Skiælmosen i denne Byes vestre Mark. Den er uden Aftegn, omtrent 10 Qv. høi, og var nylig fiirskoet. For Oplysning om denne Hest loves en god Douceur. Mariebo, den 3die October 1834. Anders Hansen, Spekhøker.
Lolland-Falsters Stifts-Tidende, 1834-10-03
Condition onskes. Et ungt Menneske ønsker sig ansat som Bestyrer af en Mølle, og anbefaler sig med de bedste Vidnesbyrd saavel om Duelighed som Møllebygger og Møller, som om Reelite. De herpaa Reflecterende ville ved Hr. C.H. Galthen i Mariebo erholde nærmere Underretning.
Lolland-Falsters Stifts-Tidende, 1834-10-07
Lollands og Falsters Stifts Kongelig alene privilegerede. Addressecontoirs Efterretninger. Otteogtyvende Aargang. Nummer 80. Trykt, forlagt og udgivet af C. C. Schultz's Enke, redigeret af J. C. Larsen, Procurator. Forsendes, i Følge Kongelig allernaadigst Tilladelse, med Brevposten Adskilligt.
Lolland-Falsters Stifts-Tidende, 1834-10-07
Ved Kongen af Sverrigs Benaadelse i den Capitain Lindeberg idømte Dødsstraf er Capitainen ikke, som det strax heed, aldeles frigiven, men tilfunden 3 Aars Fængsel paa Warholm, hvorhos det er paalagt Vedkommende, naar eet Aar af Straffetiden er forløbet at indkomme med Beretning om hans i den Tid viste Opførsel. – At Lindeberg i et Brev til Overstatholderen har afslaaet Kongens Formildelse og udbedet sig Døden paa sin Fødselsdag, er allerede meddeelt. Som et mærkeligt Beviis paa sjælden Characteerfasthed vil imidlertid selve Brevet endnu ikke læses uden almindelig Jnteresse, hvisaarsag det her optages fuldstændigt: "J Dag har jeg modtaget Communication af Hs. Majestæts Dom af 14de August, hvorved jeg dømmes fra Livet, men denne Straf af kongelig Naade forvandles til 3 Aars Fængselstraf. Flere end een Gang har jeg alt erklæret, at jeg vil have Retfærdighed, ikke Naade. Jeg veed ikke, hvad Slags Begreb de have om en Mands Ord, som troe, at han kan lege dermed, ihvad det end gjælder. Jeg har een Gang modtaget Livets Gave af Livets Herre, og ønsker, for Herren at kunne staae til Ansvar for Anvendelsen af Hans Gave. Det skulde jeg ikke kunne gjøre, hvis jeg anden Gang modtog den af et jordisk Støv som jeg selv, om end dette Støv i Dag var en Konge, og jeg til Giengjæld derfor gav min Ære. Mit Legeme er i Magtens Hænder, med hvilket den kan gjøre hvad den behager, da jeg ikke selv eier nogen materiel Magt. Men om jeg frivilligt antog Vilkaaret af Fængsel, om det saa kun var for een eneste Time, eller af een eneste Skillings Bøder, da først blev jeg skyldig i Brøde, idet jeg forraadte Sandheden, vedgik den skjændige Løgn, at jeg har forhaanet Kongen, medens jeg ikke engang har nævnt hans Person, og paadigtede mig, om end blot Skinnet af en Forseelse, hvori jeg er fuldkommen uskyldig. Spørgsmaalet et alsaa ene om, naar jeg skal døe? Med Hensyn til Tirsdagen den 7 October 1834. adskillige occonomiske Arrangementer ønskede jeg, at det kunde bero dermed omtrent i to Maaneder, f. Ex. til den 8de Novbr., der er min Fødselsdag. Men hvis dette i mindste Maade skulde overskride min lovlige Ret, saa at mit Forslags Antagelse kunde ansees at indeholde nogen Slags Gunst, afstaaer jeg i Forveien derfra, og maa have den Ære at erklære, at jeg et rede til at døe naarsomhelst, om det var i Morgen, Jeg anholder imidlertid om, at jeg snarest maa faae at vide, hvilken Dag Man skal tage mit Hoved, der, faldet for Øxen, – det veed jeg - vil blive gavnligere for Fædrelandet, end siddende paa mine Skuldre. Jeg anholder om, at erholde en Afskrivt af ovennævnte Dom. - Stokholm, i Raadhuusfængslet, den 10de Sptbr. 1834. A. Lindeberg. – Den 17de f. M. har en Præst, efter Overstatholder-Embedets Befaling, indfundet sig hos Capitain Lindeberg, for at berede ham til Døden, og Capitainen skal have faaet sit Andragende bevilget, at det tragiske Skuespil ikke vil komme til at finde Sted for den 8de Novbr. (netop Aarsdagen for det stokholmske Blodbad). "Man torde – siger "Aftonbladet herved tilføie, forsaavidt der, i Henseende til andre Omstændigheder, ogsaa da bliver noget af.
Lolland-Falsters Stifts-Tidende, 1834-10-07
For at betegne den høitidelige Afsløring af Alexanders-Søilen i Petersborg med en Naadeshandling, har Fyrst Paskewitsch af Warschau benaadet en stor Deel Polakker, som vare befundne skyldige i politiske Jntriquer, og ligeledes deels formildet, deels ganske eftergivet Straffen for en Deel af dem, der allerede havde modtaget deres Dom.
Lolland-Falsters Stifts-Tidende, 1834-10-07
Den i den bayerske Skov nær ved Bøhmen beliggende Flække Cham, berømt af sin Høravl og Lærredshandel, er nylig bleven et Rov for Luerne. Det sørgeligste er, at Jlden skal være paasat. Paa den bayerske Nyttercaserne i Freysing er ligeledes sat Jld, hvorved 6,000 Centner Ho opbrændte, og Man har faaet navnløse Breve, som true med: at det skal gaae flere offentlige Bygninger ligesaa. J München selv gaae stærke Patrouiller hver Nat og alle Forholdsregler ere trufne, for at komme paa Spoer efter Mordbrænderne. – Den 4de f. M. er den af sine Sundhedskilder berømte østerrigske Landsby Toplitz, med samt det fyrstelig auerspergske Badehuus, Kirken &c., lagt i Aske.
Lolland-Falsters Stifts-Tidende, 1834-10-07
Jndenlandsk. Dhrr. Landsoverrets=Assessorer Tetens i Kjøbenhavn og Blechingberg i Viborg have faaet kongeligt Commissorium til at sammentræde i en Commission, for at undersøge Justitsraad, Borgmester og Byfoged Neckelmanns Embedsforhold i Randers.